CELEX: 62010CB0272
Language: et
Date: 2011-01-18 00:00:00
Title: Kohtuasi C-272/10: Euroopa Kohtu (kuues koda) 18. jaanuari 2011 . aasta määrus (Dioikitiko Efeteio Thessalonikisi (Kreeka) eelotsusetaotlus) — Souzana Berkizi-Nikolakaki versus Anotato Symvoulio epilogis prosopikou (A.S.E.P.), Aristoteleio Panepistimio Thessalonikis (Kodukorra artikli 104 lõige 3 — Sotsiaalpoliitika — ELTL artikli 155 lõige 2 — Direktiiv 1999/70/EÜ — Tähtajalise töö kohta sõlmitud raamkokkuleppe klausel 8 — Tähtajalised töölepingud avalikus sektoris — Järjestikused lepingud — Kuritarvitamine — Sanktsioonid — Töölepingu muutumine tähtajatuks töölepinguks — Menetluseeskirjad — Nõude aegumistähtaeg — Võrdväärsuse ja tõhususe põhimõtted — Töötajate üldise kaitstuse taseme alandamine)

16.4.2011   
            
            
               ET
            
            
               Euroopa Liidu Teataja
            
            
               C 120/3
            
         Euroopa Kohtu (kuues koda) 18. jaanuari 2011. aasta määrus (Dioikitiko Efeteio Thessalonikisi (Kreeka) eelotsusetaotlus) — Souzana Berkizi-Nikolakaki versus Anotato Symvoulio epilogis prosopikou (A.S.E.P.), Aristoteleio Panepistimio Thessalonikis
   (Kohtuasi C-272/10) (1)
   
   (Kodukorra artikli 104 lõige 3 - Sotsiaalpoliitika - ELTL artikli 155 lõige 2 - Direktiiv 1999/70/EÜ - Tähtajalise töö kohta sõlmitud raamkokkuleppe klausel 8 - Tähtajalised töölepingud avalikus sektoris - Järjestikused lepingud - Kuritarvitamine - Sanktsioonid - Töölepingu muutumine tähtajatuks töölepinguks - Menetluseeskirjad - Nõude aegumistähtaeg - Võrdväärsuse ja tõhususe põhimõtted - Töötajate üldise kaitstuse taseme alandamine)
   2011/C 120/05
   Kohtumenetluse keel: kreeka
   
      Eelotsusetaotluse esitanud kohus
   
   Dioikitiko Efeteio Thessalonikis
   
      Pooled
   
   
      Kaebuse esitaja: Souzana Berkizi-Nikolakaki
   
      Vastustaja: Anotato Symvoulio epilogis prosopikou (A.S.E.P.), Aristoteleio Panepistimio Thessalonikis
   
      Ese
   
   Eelotsusetaotlus — Dioikitiko Efeteio Thessalonikis — Nõukogu 28. juuni 1999. aasta direktiivi 1999/70/EÜ, milles käsitletakse Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) sõlmitud raamkokkulepet tähtajalise töö kohta (EÜT L 175, lk 43; ELT eriväljaanne 05/03, lk 368), lisa klausli 8 punkti 3 tõlgendamine — Siseriiklikud õigusnormid, millega kehtestatakse nõude aegumistähtaeg tähtajaliste töölepingute muutmisel tähtajatuteks töölepinguteks
   
      Resolutsioon
   
   
               1.
            
            
               ELTL artikli 155 lõiget 2 ning 18. märtsil 1999 sõlmitud raamkokkulepet tähtajalise töö kohta, mis on lisatud nõukogu 28. juuni 1999. aasta direktiivile 1999/70/EÜ, milles käsitletakse Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) sõlmitud raamkokkulepet tähtajalise töö kohta, tuleb tõlgendada nii, et nendega ei ole vastuolus niisugused siseriiklikud õigusnormid nagu presidendi dekreedi 164/2004 — millega kehtestatakse avalikus sektoris tähtajalise töölepingu alusel tööle võetud töötajaid puudutavad sätted — artikli 11 lõige 2, mille kohaselt peab töötaja, kes soovib, et järjestikused tähtajalised töölepingud, mida võib pidada kuritarvituslikeks, muudetaks tähtajatuks töölepinguks, esitama pädevale ametiasutusele taotluse kahekuuse aegumistähtaja jooksul kõnealuse dekreedi jõustumisest, tingimusel et see tähtaeg ei ole ebasoodsam, kui siseriiklikus tööõiguses sarnasteks taotlusteks määratud tähtaeg, ega muuda liidu õigusega ette nähtud õiguste kasutamist võimatuks või ülemäära raskeks — mida tuleb eelotsusetaotluse esitanud kohtul kontrollida.
            
         
               2.
            
            
               Tähtajalise töö raamkokkuleppe klausli 8 punkti 3 tuleb tõlgendada nii, et sellega ei ole vastuolus niisugused siseriiklikud õigusnormid nagu presidendi dekreedi 164/2004 artikli 11 lõige 2, mille kohaselt peab töötaja, kes soovib, et järjestikused tähtajalised töölepingud, mida võib pidada kuritarvituslikeks, muudetaks tähtajatuks töölepinguks, esitama pädevale ametiasutusele taotluse kahekuuse aegumistähtaja jooksul kõnealuse dekreedi jõustumisest, samas kui sellest kuupäevast varasemate samalaadsete siseriiklike õigusnormidega ette nähtud vastavaid tähtaegu oleks pikendatud, — kui kõnealused õigusnormid ei mõjuta tähtajalise töölepinguga töötajate üldist kaitset.
            
         
      (1)  ELT C 221, 14.8.2010.